Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 534/12/6609	Rimavská Sobota, 11.3.2013
EEČ : 2-49-25-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody: 389,16 € 
b.	Peňažná suma určená na všeobecne prospešné účely: 20,00 € 
c.	Konkrétny adresát peňažnej sumy určenej na všeobecne prospešné účely: Materská škola - XXXXX, XXXXX, IČO: XXXXX, číslo účtu: XXXXX, vedený v OTP Banka Slovensko, a.s. pobočka XXXXX
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.

V dobe od 11.10.2012 do 19.10.2012 v katastrálnom území XXXXX, obec XXXXX, z parcely č. 2172, z lesného porastu č. 38a, ktorý patrí do lesného pôdneho fondu, bez povolenia vypílil a odcudzil dreviny borovica v celkovom množstve 10,90 m3, dub  zimný v celkovom množstve 0,13 m3, hrab v celkovom množstve 0,33 m3, čím spôsobil poškodenému Lesom Slovenskej republiky, š.p. Banská Bystrica, Odštepný závod XXXXX škodu vo výške 389,16 €. 

Odôvodnenie: 
	Uzneseniami povereného príslušníka  PZ Obvodného oddelenia PZ XXXXX sp. zn. ORP-XXXXX zo dňa 22.10.2012 a 22.11.2012 bolo začaté trestné stíhanie a vznesené obvinenie XXXXX na tom skutkovom základe, že v dobe od 11.10.2012 do 19.10.2012 v katastrálnom území XXXXX, obec XXXXX, z parcely č. 2172, z lesného porastu č. 38a, ktorý patrí do lesného pôdneho fondu, bez povolenia vypílil a odcudzil dreviny borovica v celkovom množstve 10,90 m3, dub  zimný v celkovom množstve 0,13 m3, hrab v celkovom množstve 0,33 m3, čím spôsobili poškodenému Lesom Slovenskej republiky, š.p. Banská Bystrica, Odštepný závod XXXXX škodu vo výške 324,30 €. 

	Preskúmaním vyšetrovacieho spisu som zistil, že XXXXX sa dopustil prečinu, za ktorý Trestný zákon ustanovuje trest odňatia slobody až na dva roky, teda horná hranica trestného činu, za ktorý je obvinený stíhaný, neprevyšuje 5 rokov. 

	Obvinený XXXXX a splnomocnený zástupca poškodenej strany Lesy SR, š.p. Banská Bystrica, Odštepný závod XXXXX  XXXXX pred probačnou a mediačnou úradníčkou Okresného súdu XXXXX  vo veci 2 M 2/2013 dňa 19.02.2013 uzavreli zmier, v rámci ktorého sa obvinený a zástupca poškodeného vyjadrili ku skutku, ako aj k ochote uzavrieť zmier v zmysle § 220 Trestného poriadku. Všetky zákonom stanovené podmienky na uzavretie zmieru v zmysle ustanovenia § 220 Trestného poriadku boli splnené. 

	Obvinený vyhlásil, že skutok spáchal, pričom jeho vyhlásenie bolo urobené slobodne, vážne a určito a počas prípravného konania obvinený nahradil škodu vo výške 389,16 €, zložil na účet Krajskej prokuratúry Banská Bystrica sumu na všeobecne prospešný účel 40 € s rozdelením v pomere 50 % pre Materskú školu - XXXXX, XXXXX, IČO: XXXXX, číslo účtu XXXXX vedený v OTP Banka Slovensko, a.s. pobočka XXXXX a v pomere 50 % na peňažnú pomoc poškodeným trestnými činmi. 

	Priebeh mediácie ako aj vyhlásenia zúčastnených strán a rozdelenie peňažnej sumy spôsobom uvedeným vo výrokovej časti tohoto uznesenia je zaznamenaný v mediačnom spise Okresného súdu XXXXX  sp. zn. 2M 2/2013, ktorý bol tunajšej prokuratúre dňa 05.03.2013 doručený. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu, 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci. 

	Podľa § 215 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohoto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Kováč
prokurátor